cyanic-selkie/wikianc huggingface dataset:
Sirkonium
Geskiedenis
Die kristalstaafproses (of Jodiumproses), is deur Anton Eduard van Arkel en Jan Hendrik de Boer in 1925 ontdek en was die eerste nywerheidsproses vir die kommersiële voorbereiding van suiwer pletbare metallieke sirkonium. Dit is later deur die Kroll-proses vervang.
Verspreiding
Sirkonium word nooit in die natuur as 'n vrye metaal aangetref nie. Die hoof ekonomies ontginbare bron van sirkonium is die sirkoniumsilikaatmineraal, sirkon (ZrSiO4), wat aangetref word in neerslae in Australië, Brasilië, Indië, Rusland en die Verenigde State. Sirkonium en hafnium word in sirkon aangetref in 'n verhouding van ongeveer 50 tot 1 en is moeilik om te skei. Sirkon is 'n byproduk van die ontginnig en prosesering van die titaanbevattende mineraalsandsoorte, ilmeniet en rutiel of tinmateriale. Sirkonium word ook in 30 ander bekende mineraalspesies aangetref onder andere baddelejiet. Die metaal word kommersieel voorberei deur die reduksie van Sirkonium(IV)chloried met magnesium in die Kroll-proses en ander metodes. Kommersiële graad sirkonium het steeds 'n 1 tot 3% hafnium inhoud.
Isotope
Sirkonium soos dit in die natuur voorkom bestaan uit vier stabiele isotope en een baie langlewende radio-isotoop (96Zr). Die tweede mees stabiele radio-isotoop is 93Zr met 'n halfleeftyd van 1.53 miljoen jaar. Agtien ander radio-isotope is ook al geëien. Die meeste hiervan het halfleeftye van minder as 'n dag buiten 95Zr (64.02 dae), 88Zr (63.4 dae) en 89Zr (78.41 ure). Die primêre vervalmodus voor 92Zr en die primêre modus daarna is betaverval.
Voorsorgmaatreëls
Sirkoniumverbindings is gewoonlik nie giftig nie. Die metaalstof kan spontaan in lug ontbrand en behoort as 'n groot vuur- en ontploffingsrisiko hanteer te word. Sirkonium speel geen biologiese rol nie.
Eoseen
Die Eoseen is 'n tydperk in die geologiese tydskaal tussen 55,8 tot 33,9 miljoen jaar gelede. Die Eoseen kom na die Paleoseen en voor die Oligoseen.
Die woord is van Grieks afgelei: έως (eos) = daeraad; καινός (kainós) = nuwe; oftewel die daeraad van die nuwe.
In die Eoseen was altwee die pole in die oseean en was daar baie min landys. Die seevlak was hoog en die temperature is ook baie hoog. In die Vroeë Eoseen bereik die temperatuur 'n maksimum en neem dan stadig af.
Geografie
In die noorde het in die Vroeë Eoseen (~51 mj) die Straat van Denemarke gevorm, wat die verbinding tussen Groenland en Europa verbreek het. Groenland het ook 'n eiland geword. Oos van die Oeralgebergte vorm daar 'n see, die Toergaj-straat, wat Europa skei van Asië. Deur die hoë seevlak is Europa hoofsaaklik 'n argipel met vlak epikontinentale seë.
Afrika en Indië was altwee eilandkontinente, met Indië wat vinnig na die noorde beweeg het.
In die suide het Antarktika in die rigting van die suidpool beweeg. Aan die einde van die Eoseen het dit begin om die kontak met Suid-Amerika en Australië te verloor. Die oorgang na die Oligoseen word gekenmerk deur die begin van die sirkumpolêre stroming rondom Antarktika. Dit het 'n groot afkoeling van die planeet veroorsaak en landys het op Antarktika begin vorm.
Tårs (Hjørring)
Tårs is ’n plek in die Deense Noord-Jutlandstreek in die Hjørring-munisipaliteit. Dit het 1952 inwoners (2008).
James Ransone
James Ransone (gebore 2 Junie 1979) is 'n Amerikaanse akteur. Hy is bekend vir sy rolle in die rolprente Ken Park (2002), Sinister (2012), en Sinister 2 (2015).
Wisselkoers
Wisselkoers is die finansiële term wat gebruik word om die hoeveelheid waarde wat 'n geldeenheid van 'n spesifieke land het met die geldwaarde van 'n ander land te vergelyk. 'n Voorbeeld van 'n wisselkoerspaar is die Suid-Afrikaanse rand (ZAR, simbool: R), en die Amerikaanse dollar (VSD, simbool: $)
Verskeie metodes
Daar is verskeie programme wat 'n persoon as 'n individuele belegger in die moderne lewe kan gebruik. Een internet program wat baie bekend is, is Forex trading en is baie effektief want hulle hef nie so baie kommissie nie omdat hulle op groot skaal werk en al miljoene beleggers gelok het. Voor die koms van internet was dit moeilik vir buitelandse valutabeleggers om geld na 'n ander eenheid te ruil.
Kato Kaelin
Kato Kaelin (gebore 9 Maart 1959) is 'n Amerikaanse akteur en vervaardiger. Hy is bekend vir sy rolle in die rolprente Bad Blood (1994), BASEketball (1998), en Pauly Shore Is Dead (2003), en in die televisiereeks Winners (2014).
Robert Monroe
Robert Monroe (1915-1995) was 'n Amerikaanse sakeman met 'n groot belangstelling vir die bonatuurlike. Hy word beskou as die bekendste pionier op die gebied van buiteliggaamlike ervarings.
Monroe was 'n suksesvolle en veelsydige sakeman (veral in die radiowereld). Volgens Monroe het hy een aand wakker geword terwyl hy langs sy vrou Nancy geslaap het en plotseling daarvan bewus geword dat hy dat hy teen die plafon druk. Hy het geskok na onder gekyk waar hy twee mense op 'n bed gesien het. Hy beskryf sy toestand as verward, totdat hy besef dat die twee mense hy en sy vrou was, waarna hy gedink het dat hy besig was om te sterf. Plotseling was hy weer in sy liggaam. Volgens Monroe het die verskynsel nog baie meer kere gebeur en later het hy sy angs oorwin. Na 'n lang periode van eksperimentering beweer Monroe dat hy nou bewus die proses kan begin en beheer. Monroe het met verloop van tyd werkwinkels aangebied en 'n prosedure geskryf van hoe mens self buiteliggaamlike ervarings tot stand kan bring, maar dit blyk nie dat die verskynsel by elke persoon kan plaasvind nie.
Boeke
Monroe het sy ervaringe in drie boeke opgeskryf (de sogenaamde uittredingtrilogie):
Makana Plaaslike Munisipaliteit
Die Makana Plaaslike Munisipaliteit is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika.
Nedersettings
Nedersettings in die munisipaliteit
Johan Kemp
Johan Kemp was 'n Suid-Afrikaanse rugbyspeler wat as stut vir die Goue Leeus uitgedraf het. Kemp het in 2002 in ses wedstryde tydens die Vodacombeker-toernooi gespeel. Hy is op 28 Maart 2013 op 35-jarige ouderdom in sy huis in Fontainebleau, Johannesburg tydens 'n inbraak doodgeskiet. Sy vrou en twee seuns het die aanval oorleef, asook sy twee honde wat verskeie meswonde opgedoen het.
Ballyhoo
Ballyhoo is 'n Suid-Afrikaanse musiekgroep. Die groep is veral bekend vir hulle treffer, Man on the moon, wat 19 weke lank op die treffersparade was en die nommer een posisie bereik het.
Die groep is in 1974 in Johannesburg gestig. Die oorspronklike lede was Derrick Dryan (sang), Attic van Wyk (klawerbord), Mick Matthews (sang en kitare), Fergie Ferguson (baskitaar en sang) en Cedric Samson (tromme). Hulle eerste album, Ballyhoo, is in 1976 vrygestel.
Die groep bestaan steeds met Ashley Brokensha, Derrick Dryan en Fergie Ferguson as lede. Attie van Wyk het in 1989 die maatskappy Big Concerts begin, wat konserte vir veral oorsese kunstenaars reël.
Brekingsindeks
Die brekingsindeks of refraksie-indeks is 'n verskynsel in optika. Dit is 'n eenheidlose getal wat beskryf hoe lig deur 'n medium voorplant met betrekking tot die spoed van lig deur 'n vakuum. Dit word gedefineer as: waar c die spoed van lig is en v die fase snelheid is van lig in die medium. Byvoorbeeld, die refraksie-indeks van water is 1.333 wat beteken dat lig 1.333 keer vinniger in 'n vakuum as in water voortplant.
Elementêre deeltjie
’n Elementêre of fundamentele deeltjie is in deeltjiefisika ’n deeltjie wat sover bekend nie enige substruktuur het nie, dus bestaan dit waarskynlik nie uit kleiner deeltjies nie. As dit wel die geval is, is elementêre deeltjies die basiese boustene van die heelal waaruit alle materie bestaan.
Brekingsindeks
Die brekingsindeks bepaal met watter graad ligbreking plaasvind en die pad van die lig gebuig word, d.w.s. hoeveel refraksie dit ondergaan wanneer dit 'n materiaal binnedring. Vir hierdie verskynsel is brekingsindekse die eerste keer amptelik gebruik en word beskryf deur die Wet van Snell. Die wet bepaal dat n1 sinθ1 = n2 sinθ2, waar θ1 en θ2 die invals- en uitvalshoeke is, wanneer 'n ligstraal die koppelvlak tussen twee verskillende mediums kruis wat onderskeidelik refraktiewe indekse van n1 en n2 het. Die refraksie-indeks bepaal ook hoeveel van die lig word gereflekteer vanaf die koppelvlak asook die kritiese hoek vir totale interne refleksie sowel as Brewster se hoek.
Elementêre deeltjie
In die Standaardmodel van deeltjiefisika sluit die elementêre deeltjies in die fundamentele fermione (insluitende kwarke, leptone en hul antideeltjies), en die fundamentele bosone (insluitende die ykbosone en die Higgsboson). Hoewel die deeltjies nie uit kleiner dele bestaan nie, kan van hulle in ligter deeltjies verander (volgens sekere reëls).
Vroeër is geglo atome is die kleinste deeltjies in die natuur ("atoom" kom van die Griekse woord atomos, wat "ondeelbaar" beteken). ’n Sentrale kenmerk in die elementêre-deeltjie-teorie is die vroeë-20ste-eeuse idee van kwantums, wat die begrip van elektromagnetiese straling hervorm en kwantummeganika teweeggebring het.
Oorsig
Volgens die Standaardmodel is alle elementêre deeltjies óf bosone óf fermione (na gelang van hul spin). Die deeltjies wat gewoonlik met materie verbind word, is fermione. Hulle het ’n halftallige spin en word verdeel in 12 aromas. Deeltjies wat verbind word met die vier basiese natuurkragte is bosone en hulle het ’n heeltallige spin.
’n Boson wat van die groter familie Higgsbosone kan wees, is die laaste deeltjie wat waarskynlik ontdek is (in Julie 2012) en is moontlik die swaarste boson wat nog gevind is. Nog elementêre deeltjies kan bestaan, soos die gravitone, wat met swaartekrag verbind word. Sulke deeltjies is nie deel van die Standaardmodel nie.
Leucandrilla lanceolata
Leucandrilla lanceolata is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Die spons behoort tot die genus Leucandrilla en tot die familie Grantiidae. Die wetenskaplike naam van die spesie is die eerste keer geldig gepubliseer in 1931 deur Row & Hôzawa.
Kromme Rhee
Die opstal van die historiese plaas Kromme Rhee huisves die provinsie Wes-Kaap se opleidingsinstituut vir provinsiale en munisipale amptenare.
Ligging
Kromme Rhee lê naby Stellenbosch tussen Koelenhof en Elsenburg. Die toegangspad tot die plaas is in Kromme Rheeweg, 'n verbindingspad tussen die paaie R304- en R44-streeksroetes. Aan die oostekant van die plaas vloei die Klippiesrivier, 'n sytak van die Plankenburgrivier.
Geskiedenis
Die plaas en die geboue daarop is van kulturele, historiese en argitektoniese belang. In 1698 is die plaas toegeken aan Hans P. Melchior. Van 1733 tot 1752 was Arnoldus Maasdorp, 'n heemraad van Stellenbosch, die eienaar. Dirk de Vos bou in 1759 die H-vormige huis. Dit is twee maal ernstig deur brand beskadig en beide kere goed herstel. Dit het een van die oudste gewels in die Boland. Van 1807 tot 1811 was Piet Retief die eienaar. Gideon Joubert plaas in 1825 'n gewel op 'n gebou langs die huis van 1759. In 1950 is dit gerestoureer. Vanaf 1964 is die plaas gebruik as opleidingsentrum vir plaasarbeiders. Kursusse in wingerd- en akkerbou, sagtevrugte- en veeboerdery, die instandhouding van plaasgeboue, -gereedskap en kulturele ontwikkeling van die landelike bevolking is aangebied. In 1999 het dr. Richard E. van der Ross die bestaande kollege geopen.
Terndrup
Terndrup is ’n plek in die Deense Noord-Jutlandstreek in die Rebild-munisipaliteit. Tot 2007 was dit die hoofdorp van die voormalige Skørping-munisipaliteit. Terndrup is bereikbaar deur Weg 507, wat langs die oostekant van die dorp verbyloop.
Unie van Utrecht
duimnael|Die Unie van Utrecht duimnael|Die Verdrag van Utrecht
Die Unie van Utrecht is 'n ooreenkoms wat onderteken is op 23 Januarie 1579 tussen 'n aantal Nederlandse geweste. Die hoofsaak van die ooreenkoms was dat die lede hulle sou beywer om die Spanjaarde uit hulle grondgebied te verdryf. Daarnaas is 'n aantal staatkundige sake ook gereël op die gebiede van byvoorbeeld verdediging, belastings en godsdiens. Hierdie ooreenkoms sou ook gesien kon word as 'n eerste weergawe van 'n latere grondwet. Omdat hierdie unie 'n aanvulling was van die 'Gererale Unie' van 1576 (die Bevrediging van Gent, word ook gepraat die Nadere Unie.
Die oorspronklike geweste wat die ooreenkoms onderteken het, was Holland, Zeeland, Utrecht, Gelre en die Groningse Ommelanden. Later daardie jaar het die geweste Overijssel, Landschap Drenthe en Heerlijkheid Friesland en die stede Groningen, Venlo, Antwerpen, Breda, Brussel, Brugge, Lier, Ieper, Doornik en Valencijn ook by die Unie aangesluit. Die Brabantse stede 's-Hertogenbosch en Leuven het nie by die Unie van Utrecht aangesluit nie, omdat hulle nog in Spaanse hande was.
Die Unie van Utrecht is onderteken in die kappitelsaal van die Dom van Utrecht, tans die aula van die Universiteit Utrecht.
Die Unie van Utrecht word deur baie gesien as die begin van Nederlande as een nasie. Dit klop nie heeltemal nie. Daar kan wel gesê word dat die Unie van Utrecht die grondslag gelê het vir die Republiek der Zeven Verenigde Nederlanden wat enkele jare later gevorm sou word, maar hierdie sewe staatjies-in-'n-staat het eers 'n eenheidsstaat geword in die tyd van die Bataafse Republiek twee eeue later.
Die Unie van Utrecht was 'n verbond van die Noordelike Nederlande binne die Pacificatie van Gent, as reaksie op die Unie van Atrecht wat enkele weke vantevore gevorm is.
Auguste en Louis Lumière
Die Lumière-broers (Frans [lymjɛːʁ]), Auguste Marie Louis Nicolas [oɡyst maʁi lwi nikɔla] (19 Oktober 1862, Besançon, Frankryk – 10 April 1954, Lyon) en Louis Jean [lwi ʒɑ̃] (5 Oktober 1864, Besançon, Frankryk – 6 Junie 1948, Bandol), was Franse sakemanne en filmpioniers. Met die uitvinding van die cinématographe, die wêreld se eerste projeksieapparaat, word hulle van die grondleggers van kinematografie. Louis Lumière word ook dikwels as "die vader van die kinema" beskryf.
StarSat
StarSat is die tweede satelliet-TV-diens in Suid-Afrika, na MultiChoice se DStv. Dit het op 1 Mei 2010 begin as TopTV met die uitsaai van 55 videokanale en 25 radiokanale.
Unie van Utrecht
Deur die Unie van Utrecht is onder andere die volgende ooreengekom:
Die teks van die verdrag van die Unie van Utrecht is hier beskikbaar. (In 16de-eeuse Nederlands).
StarSat
Daarna het die Chinese StarTimes 'n groot aantal aandele gekoop in On Digital Media. StarSat word besit deur On Digital Media, 'n nuwe rolspeler in die Suid-Afrikaanse betaal-TV-mark waaraan 'n betaal-TV-uitsaailisensie in September 2007 deur ICASA toegestaan is. Na die betrokkenheid van StarTimes is die naam verander na StarSat. Dus word 20% van On Digital Media besit deur die TV-satellietoperateur SES Astra, wat ook die satellietinfrastruktuur besit waardeur StarSat uitgesaai word en 'n ander 20% deur StarTimes.
Uitsaai en ontvangs
StarSat-dienste word per satelliet uitgesaai deur gebruik te maak van die Astra 4A-satelliet op die 5° oos-orbitale posisie, sowel as drie van die ses 36 MHz-transponders op die "FSS Afrika"-bundelverskaffing wat dekking verskaf aan die hele Afrika-streek suid van die Sahara. Ontvangbare StarSat-dienste sal regoor Suid-Afrika beskikbaar wees op skottels van 60 cm of 80 cm in deursnee. Uitsendings vind plaas in die DVB-S2 MPEG-4- digitale TV-formaat. Vir die ontvangs daarvan is 'n dekodeerder nodig wat by plaaslike kleinhandelaars beskikbaar is.
Tariewe en pakkette
Pakkette sluit in 'n basiese 20-kanaal-pakket vir R99 per maand. Die kanale sluit in TopOne, Top Gospel, MSNBC en Fox News. Die duurste pakket is die Premium-pakket wat alle StarSat-kanale insluit teen R249 per maand. Hierdie koste is soortgelyk aan DStv Compact, wat 35 kanale bied teen R219 per maand.
Ander inhoud en kritiek
Benewens hierdie kanale het StarSat 'n eksklusiewe handelsooreenkoms met vervaardigingsmaatskappye vanoor die wêreld onderteken, insluitende Fox, Disney en Discovery. StarSat het ook sterk kritiek ontvang omdat hulle nie premium-sport aanbied nie, maar is van mening dat die meeste uitsaairegte van groot sport in Suid-Afrika reeds aan DStv behoort, maar dat StarSat wel in die toekoms meer sport sal uitsaai.
BN
Toe BN's in Septermber 1999 vir die eerste keer op die mark verskyn het, was daar 'n advertensieveldtog waarin die woorde "BN BN" op die wysie van "Mah Nà Mah Nà" gesing is. "Mah Nà Mah Nà" is 'n bekende wysie onder kinders weens die gebruik daarvan in klingels van TV-programme soos The Muppet Show. Die wysie is vir die eerste keer in die Italiaanse rolprent Sweden: Heaven and Hell gebruik.
Auguste en Louis Lumière
In 1895 vertoon die Lumière-broers vir die eerste keer bewegende prente aan 'n betalende gehoor.
Duitse koloniale ryk
Die Duitse Keiserryk het sy kolonies verwerf in die laaste kwart van die negentiende eeu. Die Duitse kolonies het hul bevind in Afrika, Asië en Oseanië:
Duitsland het na die Eerste Wêreldoorlog al sy kolonies verloor. Togo en Kameroen is onder Franse protektoraat geplaas; Rwanda en Burundi onder Belgiese protektoraat; en Tanganjika, Suidwes-Afrika en Noordoos-Nieu-Guinea onder Britse protektoraat (die laaste twee langs Suid-Afrika en Australië).
NG gemeente Tamboerskloof
duimnael|links|230px|De Nieuwe Kerk se hoeksteen is op [[18 April 1832 gelê ten aanskoue van 'n skare van 12 000. Dit is eers einde 1847 voltooi omdat die oprigting van die nuwe Groot Kerk intussen voorkeur gekry het.]]
duimnael|regs|270px|Ds. J.P. van der Merwe het die hoeksteen van die huidige kerkgebou op 22 Februarie 1957 gelê. duimnael|230px|Ds. [[Daniel Bosman|Daniel en mev. Bosman was die leraarspaar van 1895 tot 1899.]] duimnael|links|200px|Ds. Christoffel Fredrik Jacobus Muller, eerste leraar (1891 tot 1900) en later hoogleraar aan die [[Kweekskool.]] duimnael|160px|Ds. [[Pieter Gerhardus Jacobus Meiring|P.G.J. Meiring, leraar van 1894 tot 1897.]] duimnael|regs|160px|Dr. E.E. van Rooyen, leraar van 1916 tot 1920 toe hy aangestel is as hoogleraar aan die [[Kweekskool. Hy was ook 'n vertaler van die Bybel in Afrikaans.]] duimnael|regs|160px|Ds. Gerrit Higgo, leraar van 1966 tot 1971.
Die NG gemeente Tamboerskloof het lank as die sogenaamde De Nieuwe Kerk, Kaapstad, bekend gestaan en het ontstaan uit die bou van 'n tweede of "nieuwe" kerk vir die Groote Kerk-gemeente.
Agtergrond
Vanweë die gebrek aan ruimte in die Groote Kerk, het dr. Abraham Faure die oplossing gesien in die bou van 'n tweede of nuwe kerk. Die hoeksteenlegging is deur die goewerneur, sir Galbraith Lowry Cole, op 18 April 1832 in die teenwoordigheid van 12 000 mense waargeneem. Dit word gereken as een van die indrukwekkendste in geskiedenis van die Nederduitse Gereformeerde Kerk. Die gebou is eers in 1847 teen 'n koste van £8 419 voltooi, maar 110 jaar later vervang deur die huidige gebou, waarvan ds. J.P. van der Merwe die hoeksteen op 22 Februarie 1957 gelê het.
Stigting
Ná 'n taamlike bittere stryd het die stigting van 'n selfstandige gemeente op aanbeveling van die 1890-Sinode plaasgevind op 1 Januarie 1891. Die gemeente het weer 'n opbloei beleef. 'n Pastorie is in Kohlingstraat gebou terwyl ene mev. Wicht 'n pragtige saal aan die gemeente geskenk het. Die Wichtsaal het 'n belangrike plek in die godsdiens en kultuurlewe in Kaapstad ingeneem.
Die eerste Afrikaanse diens in die Nieuwe Kerk is in 1921 deur dr. S.H. Rossouw waargeneem na aanleiding van 'n petisie deur die studente by die kerkraad ingedien.
Ná 1910 het die gemeente talle moeilikhede beleef. Van die stremmende faktore was dat die gemeente sonder grense, sonder kaart en transport en sonder fondse gestig is. Die blanke woonbuurte het mettertyd ook al hoe verder van die kerk af wegbeweeg. Met die skenking deur mej. Hertzog van die Hertzogsaal in Buitenkantstraat het in daardie deel van die stad ook 'n werkkring ontwikkel wat in 1944 tot 'n aparte gemeente onder die naam NG gemeente Tafelberg van die Nieuwe Kerk afgestig het.
duimnael|regs|255px|Die huidige kerkgebou se hoeksteen.
Hede
Die NG gemeente Tamboerskloof was nooit 'n groot gemeente wat getalsterkte betref nie. In 1972 was hier 420 belydende (volwasse) lidmate, en vyf jaar later een minder. Tydens die dienstyd van ds. Terblanche Jordaan, wat sy bediening as proponent in Jeppestown begin het en voormalige eggenoot van die aktrise Brümilda van Rensburg, het die gemeente se lidmaattal tot sowat 440 toegeneem van 'n laagtepunt in 1995 van net 300. Die kerkraad het egter 'n ondersoekkomitee aangestel om te kyk na die uitvoering van sy dienskontrak en bewerings van 'n verhouding tussen hom en die gewese skoondogter van oudpres. F.W. de Klerk. Hy is later uit sy amp onthef. Hy het ook in die spervuur gekom omdat hy 'n gay aktivis, Pieter Oberholzer, in die amp van ouderling bevestig het. Besware deur lidmate, wat homoseksualiteit as sonde beskou het, is by die kerkraad ingedien, maar van die hand gewys. Lidmate van die gemeente was ook ontevrede omdat Jordaan as geskeide man beroep is en as 'n ongetroude man pa geword het.
In 2007 was die lidmaattal 321 en in 2010 weer 300, soos 15 jaar tevore.
duimnael|regs|160px|Ds. D.J. le R. Marchand, 1899 tot 1912, wat hierheen gekom het van die [[NG gemeente Aliwal-Noord in die Oos-Kaap.]] duimnael|regs|160px|Ds. Gerrit Johannes du Plessis, leraar van 1913 tot 1915. duimnael|regs|160px|Ds. J.A. Kriel se enigste gemeente was Tamboerskloof, 1942 tot '51.
Leucandrilla wasinensis
Leucandrilla wasinensis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucandrilla en tot die familie Grantiidae. Die wetenskaplike naam van die spesie is die eerste keer geldig gepubliseer in 1908 deur Jenkin.
Slaapsiekte
Slaapsiekte word veroorsaak deur die protosoë Trypanosoma brucei gambiense en Trypanosoma brucei rhodesiense en word oorgedra deur die tsetsevlieg. Die siekte staan ook bekend as tripanosomiase en is endemies aan sekere streke van Suider-Afrika, soos die Zambezivallei en die Okavangodelta.
Cassius Baloyi
Cassius Baloyi (geb. 5 November 1974 in Malamulele) is 'n afgetrede Suid-Afrikaanse bokser. Sy bynaam was Mr. Shy Guy. Hy het tussen 1996 en 2008 in drie gewigsafdelings — junior veergewig, veergewig en junior liggewig — ’n rekordaantal van ses wêreldtitels van kleiner boksliggame verower. Hy is 2008 as Suid-Afrika se bokser van die jaar aangewys.
Slaapsiekte
Die siekte begin met koors, hoofpyn en pynlike gewrigte wat binne 1-3 maande na die steek vandat die persoon deur die vlieg gesteek is. Namate die parasiet deur die bloed versprei, swel die limfkliere tot uiterste groottes. Simptome van die tweede fase van die siekte sluit in verwarring, verswakte koördinasie en 'n versteurde slaappatroon. As die siekte nie behandel word nie, is dit gewoonlik noodlottig.
Cassius Baloyi
Die Cassius Baloyi-akademie is in Januarie 2010 geloods. Dit is 'n nie-winsgewende maatskappy wat minderbevoorregte jeug, veral die van Alexandra, leer boks. Die akademie is by Sanabo en die plaaslike JABO-bokskomitee geaffilieer.
Peacerivier
Die Peacerivier (Engels: Peace River; Frans: rivière de la Paix; letterlik: "Vredesrivier") is 'n groot noordoos-vloeiende rivier in Kanada. Die Peacerivier het 'n lengte van 1 923 km en vloei deur die Kanadese provinsies Alberta en Brits-Columbië. Die Peacerivier vorm ná sy saamvloei met die Athabascarivier die Slawerivier, een van die Mackenzierivier se sytakke. Die Finlayrivier, die hoofbron van die Peacerivier, word as die uiterste bron van die Mackenzierivier beskou. Die volledige Finlay-Peace-Slawe-Mackenzie-rivierstelsel is die 13dte grootste rivierstelsel wêreldwyd.
Die Peacerivier ontstaan uit die saamvloei van die Finlay- en Parsnipriviere by die Willistonmeer in Brits-Columbië, vloei in 'n oostelike rigting en bereik die provinsie Alberta. Verder oos begin die rivier in 'n noordoostelike rigting vloei en dan weer in 'n oostelike rigting, voordat dit naby die Athabascameer met die Athabascarivier saamvloei om die Slawerivier, 'n sytak van die Mackenzierivier te vorm.
Die Peacerivier is ook bekend vir die eerste deurkruising van Noord-Amerika noord van Meksiko wat Alexander Mackenzie in 1793 na die Stille Oseaan onderneem het.
Wayne Barnes
Wayne Barnes (gebore 20 April 1979) is 'n Engelse internasionale rugbyskeidsregter. Hy het in April 2005 'n professionele skeidsregter geword waarvoor hy 'n loopbaan in die regte laatvaar het. Barnes is die jongste skeidsregter wat nog ooit tot die Paneel van Nasionale Skeidsregters in Engeland aangestel is nadat hy die posisie in 2001 op 'n ouderdom van slegs 21 verkry het. Hy het op agtjarige ouderdom rugby begin speel en as skeidsregter begin opteer toe hy 15 was. Hy is tans 'n gereelde skeidsregter in die Guinness Premiership, en het as skeidsregter opgetree vir wedstryde in die Heineken Beker en die European Challenge Cup.
In 2006 het Barnes sy toetsdebuut as skeidsregter gemaak toe hy in drie wedstryde in die eerste Stille Oseaan Vyf-Nasies en in die Italië v Frankryk wedstryd in die 2006 2006 Ses-Nasies opgetree het. Voor dit was hy skeidsregter by die 2003 onder 19 Rugby Wêreld Kampioenkap in Parys, die 2005 Under 21 Rugby Wêreldkampioenskap in Argentinië en hy was die Engelse verteenwoordiger op die Sewesreeks van Desember 2003 tot Maart 2005. In April 2007, is aangekondig dat Barnes een van die drie Engelse skeidsregter by die 2007 Rugby Wêreldbeker sal wees. Die ander Engelse skeidsregters by die toernooi is Chris White en Tony Spreadbury. Barnes is vier wedstryde in die Wêreldbeker toegeken, Suid-Afrika teen Tonga, Samoa teen VSA (beide Poel A), Nieu-Seeland teen Italië (Poel C) en Ierland teen Georgië (Poel D).
Annabeth Gish
Annabeth Gish (gebore 13 Maart 1971) is 'n Amerikaanse aktrise. Sy is bekend vir haar rolle in die rolprente Mystic Pizza (1988), Nixon (1995), en Beautiful Girls (1996).
Michael Rapaport
Michael Rapaport (gebore 20 Maart 1970) is 'n Amerikaanse akteur, regisseur, en vervaardiger. Hy is bekend vir sy rolle in die rolprente True Romance (1993), Beautiful Girls (1996), Deep Blue Sea (1999), en The 6th Day (2000).
Ndlambe Plaaslike Munisipaliteit
Die Ndlambe Plaaslike Munisipaliteit is een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika.
Nedersettings
Nedersettings in die munisipaliteit:
Rodney Kageyama
Rodney Kageyama (1 November 1941 – 9 Desember 2018) was 'n Amerikaanse akteur en kunsregisseur. Hy was bekend vir sy rolle in die rolprente Teen Wolf (1985), Gung Ho (1986), en Pretty Woman (1990), en in die televisiereeks Quantum Leap (1989).
Leucascandra caveolata
Leucascandra caveolata is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Leucascandra en tot die familie Jenkinidae. Die wetenskaplike naam van die spesie is die eerste keer geldig gepubliseer in 2000 deur Borojevic & Klautau.
Mulungushi-universiteit
Mulungushi-universiteit (Engels: Mulungushi University) op die Zambiese myndorp Kabwe is in Januarie 2008 opgerig as die land se derde openbare universiteit naas die Universiteit van Zambië in Lusaka en die Koperstreek-universiteit in Kitwe. Die land het ook minstens vyf privaat universiteite, met 'n sesde, Katolieke universiteit wat in 2009 in die vooruitsig gestel is.
Hoewel net duisend studente in 2008 geregistreer het, word daar verwag dat die getal registrasies teen 2018 die 10 000-kerf sal haal. Die universiteit wil projekte aanpak wat inkomste kan skep en ook vennootskappe sluit tussen die privaat en openbare sektor. Eersgenoemde sluit die bevordering van die Mulungushi Rock as toeriste-trekpleister, belegging op die aandelebeurs in Lusaka (die LuSE) en die oprigting van 'n privaat radiostasie in. Die vennootskappe behels privaat sektor belegging in studenteverblyf, vervoerdienste, 'n kafeteria, kommersiële boekwinkel op die kampus en ander handelsake in.
Cali
Cali (Spaans Santiago de Cali) is 'n groot stad in die weste van Colombia wat op 25 Julie 1536 deur Sebastián de Belalcázar gestig is. Die stad het 'n bevolking van 2 068 386 en van 2 730 796 in die metropolitaanse gebied in 2005 gehad en het 'n oppervlakte van 562 km². Die stad is die hoofstad van die westelike department Valle del Cauca.
Henri van Dievoet
Henri van Dievoet (Brussel, 19 Januarie 1869 - Brussel, 24 April 1931) was 'n Belgiese argitek.
Hy ontwerp verskeie geboue in sy geboortestad Brussel. Dit sluit in die Hotel Astoria en die geboue van die koninklike militêre skool.
Hy is die broer van die Jugendstil-kunstenaar Gabriel van Dievoet en 'n afstammeling van die beeldhouer Peter van Dievoet.
Sy suster, Louise van Dievoet, het met die Vicomte d'Orthez getrou en hulle afstammelinge woon in Constantia in Suid-Afrika.
Harding (dubbelsinnig)
Harding kan verwys na:
Geen ware Skot
Geen ware Skot, of 'n beroep op suiwerheid, is 'n informele dwaling waarin 'n mens probeer om 'n universele veralgemening teen teenvoorbeelde te beskerm deur die definisie op 'n onbeplande manier te verander om die teenvoorbeeld uit te sluit. Eerder as om die teenvoorbeeld te ontken of die oorspronklike eis te verwerp, verander hierdie dwaling die onderwerp van die bewering om die spesifieke saak of ander daarvan deur retoriek uit te sluit, sonder verwysing na enige spesifieke objektiewe reël: "geen ware Skot sou so iets doen nie". Dit wil sê, diegene wat daardie aksie uitvoer is nie deel van ons groep nie en kritiek op die aksie is dus nie kritiek op die groep nie.
Die inleiding van die term word toegeskryf aan die Britse filosoof Antony Flew, omdat die term oorspronklik in Flew se boek An Introduction to Western Philosophy uit 1971 verskyn het.
Voorbelde
Die gewone vorm van die argument loop so:
en:
Teenvoorbeeld
Argumente van hierdie aard is nie noodwendig altyd verkeerd nie. Byvoorbeeld:
Die vorm van die argument is die selfde as dié van die dwaling maar die logiese gevolgtrekking is geldig.
Guinness World Records
Guinness World Records, sedert sy ontstaan in 1955 tot 1998 bekend as The Guinness Book of World Records, is 'n verwysingsboek wat jaarliks gepubliseer word, met 'n lys van alle wêreldrekords en nasionale rekords, van menslike prestasies sowel as die uiterstes van die natuurlike wêreld.
Met die 2016-uitgawe is dit nou in sy 62ste jaar van publikasie. Die internasionale franchise het uitgebrei buite die gedrukte weergawe om ook 'n TV-reeks en museums in te sluit. Die gewildheid van die franchise het daartoe gelei dat Guinness World Records steeds die primêre internasionale gesag op die katalogisering en die verifikasie van 'n groot aantal wêreldrekords is; die organisasie het amptelike rekordbeoordelaars in diens wat gemagtig is om die egtheid van die opstel en verbetering van rekords te verifieer.
Geskiedenis
Op 10 November 1951 het sir Hugh Bewer, destyds die besturende direkteur van Guinness Breweries, op 'n jagtog vertrek na die North Slob en:North Slob, by die Slaneyrivier in County Wexford, Ierland. Nadat hy 'n goue kiewiet misgeskiet het, het hy in 'n argument betrokke geraak oor watter die vinnigste wildvoël in Europa is, die goue kiewiet of die rooifisant. (Dit is die kiewiet). ) Daardie aand in Castlebridge House, het hy besef dat dit onmoontlik was om, selfs met verwysingsboeke, te bevestig of die goue kiewiet Europa se vinnigste voël was. Bewer het geweet dat daar talle ander onbeantwoorde vrae moes wees, wat tot laatnag in kroeë in die hele Ierland en die buiteland bespreek is, maar daar was geen boek ter die wêreld wat hierdie argumente oor rekords kon oplos nie. Hy het toe besef dat 'n boek wat al die antwoorde op dié soort vrae kan verskaf, uiters suksesvol behoort te wees.
Bewer se idee het 'n werklikheid geword toe 'n werknemer by Guinness, Christopher Chataway, sy universiteitsvriende Norris en Ross McWhirter, wat 'n feite- of speuragentskap in Londen bedryf het, voorgestel het. Die broers het die opdrag gekry om The Guinness Book of Records op te stel in Augustus 1954. 'n Duisend eksemplare is gedruk en gratis weggegee.
Ná die stigting van The Guinness Book of Records by 107 Fleet Street, is die eerste 198-bladsyuitgawe op 27 Augustus 1955 uitgegee, wat na die top van die Britse besteverkoperlys geklim het teen Kersfees. Bewer het gesê: "Dit was 'n bemarkingspromosie – dit was nie veronderstel om 'n geldmaker te wees nie". Die volgende jaar is dit van stapel gestuur in die VSA, en 70 000 kopieë is verkoop. Sedertdien het Guinness World Records 'n huishoudelike naam geword en die globale leier geword wat wêreldrekords betref. Die boek het self ook 'n wêreldrekord behaal, as die besverkoper kopieregboek van alle tye., met verkope van meer as 100 miljoen eksemplare in 100 verskillende lande en 37 tale,
Isotope van dubnium
Die chemiese element dubnium (Db), met ’n atoommassa van 262,1138 u, het geen stabiele isotope nie en word dus as ’n radioaktiewe element geklassifiseer. Die 12 isotope is onstabiel en het ’n relatief kort halfleeftyd (die meeste minder as ’n sekonde).
In die natuur kom geen dubnium voor nie; alle isotope is sinteties in ’n laboratorium berei. Die eerste sintetiese isotoop was 261Db, in 1968.
Die kortslewende isotoop van dubnium is 259Db, met ’n halfleeftyd van ongeveer 0,51 sekondes. Die langslewende een is 268Db, met ’n halfleeftyd van 32 uur.
Leucascus amitsbo
Die spons behoort tot die genus Leucascus en tot die familie Leucascidae. Die wetenskaplike naam van die spesie is die eerste keer geldig gepubliseer in 1929 deur Hôzawa.
Vrå
Vrå is ’n plek in die Deense Noord-Jutlandstreek in die Hjørring-munisipaliteit. Dit het 2382 inwoners (2008).
Madeleine van Biljon
Madeleine Leonore van Biljon (14 Mei 1928 Lichtenburg – 23 Februarie 2010) is in die Wes-Transvaal gebore. Sy was 'n skryfster en joernalis. Sy matrikuleer op Montagu en begin na skool as leerlingverpleegster by Groote Schuur-hospitaal in Kaapstad. Sy besef gou dit is nie die beroep vir haar nie, en begin in 1948 by Die Vaderland as joernalis werk. Sy was later vroueredaktrise en het daarna al meer rubrieke vir verskillende Afrikaanse en Engelse koerante en tydskrifte begin te skryf. Sommige van haar rubrieke en sketse is later in boekvorm uitgegee, soos Mevrou jy’s lastig (1967), Kwellings en kwinkslae (1974) en Afdraai na bedroef (1996).
Madeleine was in 1983 en 1984 die president van die Kaapstadse Persklub, en sy het ook jare lank ’n kosrubriek vir die Sunday Times geskryf. Sy was vir meer as 50 jaar 'n joernalis. Cecile Cilliers is haar suster.
Werke
Sketse:
Kinderboeke:
Essays:
Vertaalde werke:
Buiteliggaamlike ervaring
Die term buiteliggaamlike ervaring, ook bekend as astrale projeksie, word gebruik om 'n paranormale verskynsel te beskryf waar mense 'n sensasie ervaar dat hul siel hul stoflike liggaam tydelik verlaat. Volgens mense wat beweer dat hulle buiteliggaamlike ervarings gehad het, kan mens dan bewus onder eie wil en beheer na verskillende aardse en astrale dimensies "reis". Die proses gaan gepaard met verskillende fisieke en astrale gevoelens soos dat die persoon 'n gesuig hoor, of 'n knal soos 'n pistoolskoot, 'n tintelende "los" gevoel in die stoflike liggaam en erotiese prikkelinge van 'n mens se chakra's.
200px|regs|duimnael|Een voorstelling van 'n astrale projeksie.
Die Amerikaner Robert Monroe het sy eie ervaringe hiermee beskryf, en het met sy boeke die verskynsel vir die eerste keer onder 'n groot leserspubliek bekend gemaak. Hy het die term "buiteliggaamlike ervaring" gebruik om die proses te distansieer van die meer spirituele "astrale projeksie". In ander lande soos Nederland het Sten Oomen ook boeke oor "buiteliggaamlike ervaring" geskryf.
Deborah Hyde
Deborah Hyde (gebore 1965) is 'n Britse skeptikus, deskundige in volksoorleweringe, kulturele antropoloog, genoot van die "Committee for Skeptical Enquiry" en hoofredakteur van The Skeptic-tydskrif. Sy skryf en hou lesings oor bygeloof, kriptodierkunde, godsdiens en geloof in die paranormale, met besondere aandag aan die volksoorleweringe, sielkunde en sosiologie agter hierdie verskynsels, maar is ook bekendgestel as 'n "vampierkenner". Hyde het ook in die rolprentbedryf gewerk.
Loopbaan buite skeptisisme
Hyde was jare lank besig om versamelstukke te versprei, waartydens sy 'n paar jaar in New York gebly het. Die periode is gevolg in die negentigerjare deur haar aktiwiteite as koördineerder en produksiebestuurder in verskillende afdelings, insluitend wesens- en grimering-effekte, sowel as konstruksie van filmstelle.
Bydraes tot die filmbedryf
Hyde het bygedra tot verskeie rolprente as personeellid en koördineerder in die grimering-afdeling, en was verantwoordelik vir prostetika en wesenseffekte, onder meer vir die gruwelfilms Doghouse en 1408. Sy was koördineerder vir wesenseffekte vir die drama On a Clear Day. Hyde het ook verskeie rolle op die skerm vertoon; sy het as kroegmeisie in Doghouse verskyn en as die Corpse Queen in The Brothers Grimm. Sy het ook 'n bydrae gelewer tot Harry Potter and the Philosopher's Stone as 'n deel van die magiese verwurgende Devil's Snare-plant.
In 2013 was Hyde die vervaardiger van die kortfilm Wisdom, waarin sy die stem van een van die karakters gespeel het, en in 2018 was sy die mede-uitvoerende vervaardiger van die kortfilm September Man.
Loopbaan as skeptikus
Hyde het in die negentigerjare begin navorsing doen oor die geloof in die bonatuurlike, en sy het aanvanklik onder die naam 'Margery Jourdemayne' 'n webjoernaal geskryf. Hierdie pennaam is geleen van 'n vrou uit die 15de eeu, ook bekend as die "Heks van die oog" wat uiteindelik in die jaar 144 in Smithfield, Londen, vir heksery verbrand is. Die persoon is deur Hyde gekies omdat sy "deur baie uitgesoek is vanwee haar kennis van duistere aangeleenthede."
Die huidige webwerf van Hyde, deborahhyde.com, bevat blogposte en video's waarin sy ondersoek instel na die onderling verbondenheid van volksoorleweringe, geloofstelsels en die vrees vir onbekende natuurverskynsels. Haar vorige webwerf, jourdemayne.com, is in 2018 hiermee vervang. In haar openbare verskynings en geskrifte is die volgende bonatuurlike verskynsels breedvoerig behandel:
Publieke optredes in die Verenigde Koninkryk
Hyde is uitgenooi om tydens verskillende geleenthede te praat, waaronder Skeptici in die kroeg-byeenkomste regoor die Verenigde Koninkryk asook die internasionale skeptici-konvensie QED - Question, Explore, Discover in Manchester, waar sy 'n gereelde spreker is.
Hyde het aan die Skeptics on the Fringe in Edinburg met twee van haar lesings, Interview With a Vampire Expert en The Natural History of the European Werewolf op twee geleenthede gepraat, en albei is goed ontvang deur die skeptiese gehoor.
Internasionale optredes
Hyde se lesings by konferensies buite die Verenigde Koninkryk is meestal in die VSA aangebied, waaronder 'n openbare lesing na Halloween getiteld The Natural History of the European Werewolf vir die New York City Skeptics, en 'n verskyning met dieselfde toespraak op Skepticon-5 in Springfield, Missouri. Sy is ook in 2013 uitgenooi na die "Ratio Forum for Popular Science" in Sofia, Bulgarye, waar sy 'n praatjie oor vampiere aangebied het en 'n paneelbespreking saam met Susan Blackmore bygewoon het.
In 2017 het Hyde 'n lesing getiteld The Restless Ghost of Wrocław op die 17de Europese Skeptici-kongres aan die Universiteit van Wrocław, Wrocław, Pole aangebied en in 2018 het sy 'n lesing oor die historiese oorsprong van vampier-legendes in Oos-Europa aan CSICon in Las Vegas, Nevada aangebied.
Betrokkenheid by die "Enfield Poltergeist"-saak van 1977
In 2011 is Hyde gevra om as kundige aan 'n bespreking op die tv-program The Morning op ITV1 in Engeland deel te neem. Sy sou die skeptiese siening oor die "Enfield Poltergeist"-saak van 1977 verteenwoordig. Janet Hodgson, wat ten tyde van die saak 'n kind was en ook betrokke by die voorval was, het 'n seldsame verskyning op die tv-program gemaak. Saam met haar was die Britse skrywer Guy Lyon Playfair, wat geglo het dat die spook eg was. Hulle was albei diep beledig is deur die rasionalistiese opmerkings wat Hyde tydens die bespreking gemaak het en Lyon Playfair het op sy webjoernaal hieroor geskryf. Hierdie situasie het uiteindelik daartoe gelei dat Hyde oor die saak en die agtergrond daarvan geskryf het, met 'n algemene uiteensetting en verskeie voorbeelde oor waarom mense kwaadwillige figure vervaardig.
Besturende redakteur van The Skeptic
In 2011 is Hyde aangestel as besturende redakteur van The Skeptic, 'n Britse tydskrif wat wetenskap en kritiese denke bevorder. As hoofredakteur werk Hyde saam met 'n internasionale adviesraad van kundiges uit verskillende velde, waarvan sommige wêreldwyd erkende wetenskaplikes, wetenskapopvoeders en wetenskapliefhebbers is, waaronder Susan Blackmore, Stephen Fry, Derren Brown, Brian Cox, Richard Dawkins, Edzard Ernst, Robin Ince, PZ Myers, Phil Plait, Massimo Polidoro, Simon Singh, James Randi en Richard Wiseman.
Die Ockham en Rusty Razor-toekennings
In 2012 het Hyde die idee voorgestel van 'n prys wat toegeken kan word aan diegene met ernstige prestasies binne verskillende velde van skeptiese aktivisme, ten einde erkenning te gee aan mense wat groot hoeveelhede werk belê in die bevordering van wetenskap en skeptisisme. Vanaf daardie jaar was die Ockham-toekenningseremonie 'n jaarlikse geleentheid by "QED - Question, Explore, Discover". Die prys word amptelik toegeken in die tydskrif The Skeptic in verskillende kategorieë, waaroor 'n komitee met skeptici insluitend Chris French, Richard Wiseman, Wendy Grossman, Jon Ronson en Simon Singh ooreengekom het. In 2017 is die "Rusty Razor"-toekenning, 'n ondeunde erkenning vir "slegte denke", by die verrigtinge gevoeg.
Komende boek
In 'n 2018-onderhoud met Susan Gerbic, het Hyde onthul dat sy 'n boek skryf getiteld Unnatural Predators, wat algemene temas in menslike volksoorleweringe deur die geskiedenis ondersoek deur 'n kombinasie van historiese, sielkundige en antropologiese perspektiewe te gebruik.
Toekennings en eerbewyse
In 2017 is Hyde verkies as 'n medewerker van die Committee for Skeptical Inquiry (CSI), 'n program van die Center for Inquiry ter erkenning van haar werk in skeptiese media en gebeure.
Persoonlike lewe
Deborah Hyde woon in die Verenigde Koninkryk, in Wes-Londen.
Mpika
Mpika is 'n dorp in Zambië se Noordelike Provinsie en is geleë by die vurk in Great North Road, wat van hier noordoos loop oor Isoka tot in Tanzanië, maar vroeër die noordwaartse pad oor Kasama tot by die Tanganjika-meer was. Die dorp lê 1 413 m bo seespieël. Dit het 'n stasie van die Tazara-spoorlyn, wat van Kapiri Mposhi tot by Dar-es-Salaam strek.
Armand Kaliz
Armand Kaliz (23 Oktober 1887 – 1 Februarie 1941) was 'n Amerikaanse akteur en skrywer. Hy was bekend vir sy rolle in die rolprente The Belle of Broadway (1926), The Sporting Age (1928), Gold Diggers of Broadway (1929), en God's Gift to Women (1931).
Geelspikkel-skerpioenvis
Die Geelspikkel-skerpioenvis (Sebastapistes cyanostigma) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die Oos-Kaap. In Engels staan die vis bekend as die Yellowspotted scorpionfish.
Identifikasie
Die vis word tot 8 cm groot en is 'n klein vissie; die lyf is pienk tot rooi en bedek met klein wit kolletjies en groot geel vlekke. Die vinne is geel. Hulle leef in aflandige koraalriwwe in water wat 2 tot 30 m diep is in die onstuimige gedeeltes van die riwwe tussen die takke van die Pocillopora koraalplante. Die visse leef as alleenlopers of in klein groepies saam. Hulle jag snags wanneer die kop uit die skuiling gestoot word om verbygaande vis en skaaldiere te vang. Die vis is seldsaam.
Mpika
Die geskatte inwonertal was 30 642, wat dit die naasgrootste dorp in die provinsie gemaak het, maar nietemin meer as drie keer minder as die hoofstad, Kasama.
Pungwerivier
Pungwerivier (Portugees: Rio Púnguè) is 'n 400 km-lange rivier in Zimbabwe en Mosambiek. Dit ontspring onder die Nyanganiberg in die Oostelike Hooglande van Zimbabwe en vloei dan suidooswaarts deur die provinsies Manica en Sofala van Mosambiek. Die Pungwe bereik die Uremavallei, die suidelikste gedeelte van die Groot Skeurvallei, waar dit die suidelike grens van die Gorongosa Nasionale Park vorm. Die Uremarivier sluit daarby aan, en die rivier volg die skeurvallei suidwaarts. Groot seisoenale vleilande vorm rondom die Pungwe- en Urema-riviere in die skeurvallei. Dit mond uit in die Mosambiekkanaal by Beira en vorm 'n groot riviermonding saam met die Buzirivier. Dit is een van die belangrikste riviere van Mosambiek en veroorsaak dikwels oorstromings.
Sytakke
Die vernaamste sytakke is, stroomlangs, die Nhazonia, Txatola, Vinduzi en Nhandugue-Urema. Die regtersytakke is die Honde en die Muda.
Watervoorsieningstelsels
Beira se metropolitaanse gebied in Mosambiek ontvang sy watertoevoer vanaf die Pungwerivier. Die wateraanvraag van 2004 uit die Beira/Dondo-watervoorraad, wat die Mutua- en Mafambisse-gebiede insluit, word geraam op 25 339 kubieke meter per dag.
Bilharzia
Schistosomiase wat ook beter bekend is as bilharzia, is 'n parasitiese siekte wat veroorsaak word deur organismes in die genus Schistosoma. Schistosomiase is gewoonlik nie 'n noodlottig nie, maar kom wel voor as 'n chroniese aandoening wat groei en kognitiewe ontwikkeling belemmer.
Pungwerivier
Watervoorsieningstelsels
Die stad Mutare word vanaf die Pungwerivier voorsien deur 'n oordragfasiliteit tussen die opvanggebiede. Die volume wat oorgedra word, word beperk tot 'n maksimum van 0,7 m3/s deur die bepalings van 'n waterpermit en die stelselontwerp. Die landelike distrik van Mutasa sal na verwagting ook water uit die Pungwe-pypleiding onttrek om dorpe langs sy roete te voorsien.
Bilharzia
Diversiteit
Spesies van Schistosoma wat siekte in mense veroorsaak:
Pungwerivier
Watervoorsieningstelsels
Daar word voorspel dat klimaatsverandering tot 'n ongeveer 10% daling in die jaarlikse reënval sal lei. Dit impliseer 'n verlaagde riviervloei en beskikbare water vir die Pungwerivierkom, met moontlik ernstige gevolge vir landbouproduksie. Wisselvalligheid binne die jaar sal na verwagting toeneem, wat beide vloede en droogtes kan vererger.
Bilharzia
Diversiteit
Spesies van Schistosoma wat siektes in ander organismes veroorsaak:
Ikwezi Plaaslike Munisipaliteit
Die Ikwezi Plaaslike Munisipaliteit was een van die plaaslike munisipaliteite in die Sarah Baartman-distriksmunisipaliteit in die Oos-Kaap, Suid-Afrika. Dit het met Baviaans en Camdeboo Plaaslike Munisipaliteite saamgesmelt na 3 Augustus 2016, om die nuwe Dr Beyers Naudé Plaaslike Munisipaliteit te vorm.
Nedersettings
Nedersettings in die munisipaliteit:
Tapyt van Bayeux
Die Tapyt van Bayeux (Frans: la Tapisserie de Bayeux) is een van die beroemdste Europese kunswerke. Die tapyt (of tapisserie ) is in die 11de of 12de eeu in Bayeux in die noorde van Frankryk gemaak. Dit is sowat 70 meter lank en 'n halwe meter hoog en verbeeld in 58 tonele die voorgeskiedenis van die Normandiese verowering van Engeland vanaf 1064 en die Slag van Hastings van 1066. Ondanks sy ouderdom van meer as 900 jaar is die tapyt steeds in 'n puik toestand en word in 'n museum in Bayeux, Frankryk, bewaar.